Lukas 4:16-20
16 Yesus datang kombali ka kota Nasaret. Dolo Antua basar di tampa tu. Pas di hari orang Yahudi pung hari barenti karja, Yesus maso di dalang orang Yahudi dong pung tampa sombayang macang yang Antua biasa biking. Antua badiri par baca Allah pung tulisang tu.
17 Dong kasi Antua baca kitab yang Allah Pung Juru Bicara Yesaya su tulis. Antua buka kitab tu la dapa nats yang ada bilang bagini,
18 "Tuhan pung Roh ada dalang Beta pung diri. Barang, Antua su angka Beta par kasi tau Kabar Bae tu par orang banya yang susa. Antua jua su suru Beta lai
19 par kasi tau kalo Beta nanti kasi lapas orang-orang yang ada taika, kasi bae orang-orang yang seng dapa lia la dong dapa lia lai, deng kasi lapas orang-orang yang dapa inja. Beta mau kasi tau su akang pung oras ni par Tuhan kasi unju Antua pung hati bae."
20 Abis itu, Yesus tutu kitab la kasi akang kombali par orang yang pung tugas la Antua dudu. Samua orang yang ada dudu di tampa tu nganga Antua deng bae-bae.
Sumber : David More
1,970 total views, 0 views today